ai4bharat/Pralekha huggingface dataset:
रेल्वे मंत्रालय
प्रवाशांसाठी आरक्षित/अनारक्षित तिकिटे मिळविण्याबाबत रेल्वेने केलेल्या उपाययोजना
प्रवाशांना आरक्षित तसेच अनारक्षित तिकिटे मिळवता यावीत यासाठी, भारतीय रेल्वेने खालील सुविधा देत विविध पावले उचलली आहेत: -
आरक्षित तिकिटे
i संगणकीकृत प्रवासी आरक्षण प्रणाली  अंदाजे 3962 ठिकाणी सुविधा केन्द्र.
ii इंडियन रेल्वे केटरिंग अँड टुरिझम कॉर्पोरेशनच्या  संकेतस्थळाद्वारे आणि मोबाइल अॅपद्वारे आरक्षित तिकिटे बुक करण्याची सुविधा.
iii अंदाजे 375 टपाल कार्यालयात संगणकीकृत पीआरएस केन्द्र.
iv आयआरसीटीसी, यात्री तिकीट सुविधा केंद्र  यासारख्या अधिकृत ई-तिकीटिंग एजंटद्वारे प्रत्यक्ष तसेच ई-तिकीट बुक करण्याची सुविधा.
अनारक्षित तिकिटे
v. भारतीय रेल्वेच्या विविध स्थानकांवर अंदाजे 9983 अनारक्षित तिकीट प्रणाली  केन्द्र. 2737 स्वयंचलित तिकीट व्हेंडिंग यंत्र  /कॅश-कॉइन आणि स्मार्ट कार्ड ऑपरेटेड  तिकीट व्हेंडिंग यंत्र .
vi यूटीएस ऑनमोबाईल  अॅपद्वारे अनारक्षित तिकिटे बुक करण्याची सुविधा.
vii जनसाधारण तिकीट बुकिंग सेवक , यात्री तिकीट सुविधा केंद्र , स्थानकावरील तिकीट बुकिंग एजंट  इत्यादींद्वारे अनारक्षित तिकिटे बुक करण्याची सुविधा.
टपाल कार्यालयांमध्ये संगणकीकृत पीआरएस केंद्राद्वारे आरक्षित तिकीट मिळवण्याची सुविधा 2007 मध्ये सुरू करण्यात आली होती. सध्या ही सुविधा सुमारे 375 टपाल कार्यालयांमध्ये उपलब्ध आहे.
रेल्वे, दळणवळण आणि इलेक्ट्रॉनिक आणि माहिती तंत्रज्ञान मंत्री अश्विनी वैष्णव यांनी आज राज्यसभेत एका प्रश्नाच्या लेखी उत्तरात ही माहिती दिली.
पंतप्रधान कार्यालय
पंतप्रधानांनी ओदिशा येथे झालेल्या रेल्वे अपघातातील पीडितांना पीएमएनआरएफ मधून मदत जाहीर केली
नवी दिल्ली 02 जून 2023
ओदिशा येथे झालेल्या रेल्वे अपघातातील पिडीतांसाठी पंतप्रधान नरेंद्र मोदी यांनी पीएमएनआरएफ अर्थात पंतप्रधान राष्ट्रीय मदत निधीमधून मदत जाहीर केली आहे.
पंतप्रधान कार्यालयाने केलेल्या ट्विट मध्ये म्हटले आहे;
“ओदिशा येथील रेल्वे अपघातात मृत्युमुखी पडलेल्या व्यक्तीच्या जवळच्या नातेवाईकाला पीएमएनआरएफ मधून 2 लाख रुपयांची मदत देण्यात येईल. या अपघातात जखमी झालेल्यांना 50,000 रुपयांची मदत दिली जाईल : पंतप्रधान”
दूरसंचार आणि माहिती तंत्रज्ञान मंत्रालय
5G चा प्रारंभ करण्याच्या दृष्टीने अर्ज मागवण्यासाठी दूरसंवाद विभागाकडून अधिसूचना जारी
नवी दिल्ली, 15 जून 2022
देशाच्या सर्व नागरिकांना परवडण्याजोग्या दरात, अत्याधुनिक आणि गुणवत्तापूर्ण दूरसंवाद सेवा पुरवण्यासाठी, पंतप्रधान नरेंद्र मोदी यांच्या नेतृत्वाखालील भारत सरकार कटिबद्ध आहे. देशात 4G सेवांची व्याप्ती आणि विस्तार करण्यात सरकारला पुरेसे यश आले असून, त्या आधारावर आता देशात पाचव्या पिढीच्या म्हणजे 5G दूरसंवाद सेवा सुरु करण्यासाठी भारत सज्ज झाला आहे.
5G सेवांचा प्रारंभ करण्याच्या दृष्टीने दूरसंवाद विभागाने स्पेक्ट्रम लिलावाची प्रक्रिया सुरु केली आहे आणि त्यासंबंधाने अर्ज मागविण्याची सूचना  आज दि. 15.06.2022 रोजी जारी करण्यात आली आहे.
स्पेक्ट्रम लिलावाची ठळक वैशिष्ट्ये-:
- लिलाव होत असलेले स्पेक्ट्रम-: 600 MHz, 700 MHz, 800 MHz, 900 MHz, 1800 MHz, 2100 MHz, 2300 MHz, 2500 MHz, 3300 MHz, आणि 26 GHz या पट्ट्यातील सर्व उपलब्ध स्पेक्ट्रमचा लिलाव होऊ शकेल.
- तंत्रज्ञान-: या लिलावातून वितरित होणारे स्पेक्ट्रम, 5G  साठी किंवा ऍक्सेस सर्व्हिस लायसन्स च्या कक्षेतील कोणत्याही अन्य तंत्रज्ञानासाठी वापरता येतील.
- लिलावाची प्रक्रिया-: SMRA पद्धतीने म्हणजे एकाचवेळी विविध फेऱ्या होऊन चढत्या क्रमाने व इ-माध्यमातून हा लिलाव होईल.
- आकारमान-: एकूण 72097.85 मेगा हर्ट्झ इतक्या स्पेक्ट्रमचा लिलाव होणार आहे.
- स्पेक्ट्रमचा कालावधी-: वीस  वर्षांच्या अवधीसाठी स्पेक्ट्रम देण्यात येईल.
- पैशांचा भरणा-: ज्यांची बोली अंतिम ठरेल, अशा बोलीदाराना 20 समसमान वार्षिक हप्त्यांमध्ये रक्कम भरता येईल.
- स्पेक्ट्रम परत करणेबाबत-: या लिलावामधून घेतलेला स्पेक्ट्रम किमान दहा वर्षांच्या अवधीनंतर परत करता येईल.
- या लिलावातून घेतलेल्या स्पेक्ट्रमवर, SUC अर्थात स्पेक्ट्रम वापरण्याबाबतचे शुल्क लागू नसेल.
- बँक हमी-: बोली अंतिम ठरलेल्या बिडरने FBG म्हणजे वित्तीय बँक हमी आणि PBG म्हणजे कामगिरीवर आधारित बँक हमी देण्याची अट काढून टाकण्यात आली आहे.
- कॅप्टिव्ह नॉन-पब्लिक नेटवर्क-: या लिलावातून घेतलेल्या स्पेक्ट्रमचा वापर करून उद्योगांसाठी परवानाधारकांना विलग कॅप्टिव्ह नॉन-पब्लिक नेटवर्क/ नेटवर्क्स स्थापन करता येतील.
स्पेक्ट्रम लिलावाशी संबंधित इतर बाबी- जसे की- राखीव किंमत, पात्रतापूर्व शर्ती, बयाना रक्कम ठेव, लिलावाचे नियम वगैरे- तसेच अन्य अटी आणि शर्ती, NIA मध्ये नमूद केल्या आहेत. दूरसंचार विभागाच्या संकेतस्थळावर त्या बघता येतील-
https://dot.gov.in/spectrum-management/2886
दि. 26.07.2022 रोजी स्पेक्ट्रम लिलाव सुरु होईल.
N.Chitale/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 200
पंतप्रधान कार्यालय
पंतप्रधान 25 सप्टेंबर रोजी 'ग्लोबल सिटीझन लाईव्ह' कार्यक्रमात व्हिडिओ संदेश देणार
पंतप्रधान नरेंद्र मोदी 25 सप्टेंबर 2021 रोजी संध्याकाळी 'ग्लोबल सिटीझन लाईव्ह' या कार्यक्रमात व्हिडिओच्या माध्यमातून संबोधित करणार आहेत.
'ग्लोबल सिटीझन' ही एक जागतिक समर्थन संघटना आहे जी दारिद्र्य निर्मूलनाचे काम करते. 'ग्लोबल सिटीझन लाईव्ह' हा 24 तासांचा कार्यक्रम आहे जो 25 आणि 26 सप्टेंबर दरम्यान आयोजित केला जाईल आणि त्यात मुंबई, न्यूयॉर्क, पॅरिस, रिओ डी जानेरो, सिडनी, लॉस एंजेलिस, लागोस आणि सेऊल या प्रमुख शहरांमधील थेट कार्यक्रमांचा सहभाग असेल. हा कार्यक्रम 120 देशांमध्ये आणि अनेक सोशल मीडिया चॅनेलवर प्रसारित केला जाईल.
अंतराळ विभाग
अंतराळ गतिविधी कायद्यांतर्गत आवश्यक नियम लागु करणार
नवी दिल्ली, 26 जून 2019
अंतराळ गतिविधी विधेयकावर सध्या काम सुरु असून, हे विधेयक पूर्व वैधानिक मसलतीच्या टप्प्यावर आहे. बाह्य अंतराळ गतिविधींबाबत भारताने संयुक्त राष्ट्रांशी करार केला आहे. या करारांतर्गत, येणारी दायित्वे जसे की बाह्य अंतराळातील राष्ट्रीय गतिविधींसाठी जबाबदारी आणि आपल्या अंतराळ गतिविधींमुळे आणि वस्तूंमुळे काही नुकसान झाल्यास त्याचे दायित्व याबाबतची अंमलबजावणी राष्ट्रीय / देशांतर्गत कायद्याद्वारे करावयाची असते. सध्याच्या विधेयकामुळे अंतराळ गतिविधी कायद्यांतर्गत, आवश्यक नियम लागू करणे शक्य होईल.
अंतराळ गतिविधी कायदा लागू झाल्यामुळे, सरकारने जारी केलेल्या परवान्याच्या माध्यमातून भारतातील बिगर सरकारी क्षेत्राला अंतराळ कार्यक्रमासाठी अधिकृत केले जाईल.
अणुऊर्जा आणि अंतराळ खात्याचे राज्यमंत्री डॉ. जितेंद्र सिंग यांनी आज लोकसभेत लेखी उत्तरात ही माहिती दिली.
B.Gokhale/S.Kakade/D.Rane
(Visitor Counter : 85
कायदा आणि न्याय मंत्रालय
कायदा आणि न्याय राज्यमंत्री  अर्जुन राम मेघवाल यांनी व्हिएतनामच्या न्याय मंत्र्यांसमवेत केली द्विपक्षीय चर्चा
कायदा आणि न्याय या क्षेत्रातील सहकार्यावर झालेली चर्चा द्विपक्षीय संबंधांना सहकार्याच्या नव्या उंचीवर नेतील
कायदा आणि न्याय राज्यमंत्री  अर्जुन राम मेघवाल आणि व्हिएतनामचे न्याय मंत्री ले थान लाँग यांच्यात काल, 2 जुलै 2023 रोजी नवी दिल्ली येथे सौहार्दपूर्ण आणि मैत्रीपूर्ण वातावरणात द्विपक्षीय चर्चा झाली. दोन्ही देशांकडून संबंधित मंत्रालयांच्या वरिष्ठ अधिकाऱ्यांचे प्रतिनिधीमंडळ उपस्थित होते.
दोन्ही देशांमध्ये गेल्या 50 वर्षांहून अधिक काळ विकसित झालेल्या मैत्रीच्या दृढ संबंधांचे स्मरण मेघवाल यांनी केले. भारताच्या ऍक्ट ईस्ट धोरणासाठी व्हिएतनाम महत्त्वाचा भागीदार असल्याचे त्यांनी सांगितले.
दोन्ही देशांनी बैठकीत कायदा आणि न्याय क्षेत्रातील सहकार्यासाठीच्या उपाययोजनांवर चर्चा केली., जी सर्वांगीण धोरणात्मक भागीदार होण्याच्या दृष्टीने द्विपक्षीय संबंधांना अधिक उंचीवर नेईल. कायदा आणि न्याय क्षेत्रात दोन्ही देशांमधील सहकार्य वृद्धिंगत करण्यासाठी संभाव्य सामंजस्य कराराच्या दिशेने प्रयत्नांना चालना देण्यासाठी ही बैठक उपयुक्त ठरली.
दोन्ही देशांनी सामंजस्य करार करण्यासह कायदा आणि न्याय क्षेत्रातील सहकार्याच्या विस्तृत क्षेत्रांवर चर्चा पुढे नेण्यासाठी अधिकृत पातळीवर विचारविनिमय करण्याचे मान्य केले.
पंतप्रधान कार्यालय
अनेक दशकांनंतर आशियाई क्रीडा स्पर्धा 2022 मध्ये सांघिक घोडेस्वारीच्या स्पर्धेत भारतीय संघाने सुवर्णपदक मिळवल्याबद्दल पंतप्रधानांनी आनंद व्यक्त केला
नवी दिल्ली, 26 सप्टेंबर 2023
चीनमध्ये हांगचाऊ येथे सुरु असलेल्या आशियाई क्रीडास्पर्धा 2022 मध्ये सांघिक घोडेस्वारीच्या स्पर्धेत 41 वर्षांच्या कालावधीनंतर सुवर्णपदक मिळवलेल्या हृदय छेडा, अनुश आगरवाला, सुदिप्ती हाजेला आणि दिव्यक्रीत सिंग यांच्या संघाचे पंतप्रधान नरेंद्र मोदी यांनी अभिनंदन केले आहे.
एक्स मंचावर पंतप्रधान लिहितात;
“अनेक दशकांच्या कालावधीनंतर आपल्या घोडेस्वार पथकाने आशियाई क्रीडास्पर्धांमध्ये सुवर्णपदक जिंकले ही आपल्यासाठी अत्यंत अभिमानाची बाब आहे!
हृदय छेडा, अनुश आगरवाला, सुदिप्ती हाजेला आणि दिव्यक्रीत सिंग या सर्वानीच अतुलनीय कौशल्य तसेच सांघिक कृतीचे दर्शन घडवले आणि आंतरराष्ट्रीय मंचावर आपल्या देशासाठी गौरवास्पद कामगिरी केली.
या ऐतिहासिक कामगिरीसाठी मी या संघाचे हार्दिक अभिनंदन करतो.”
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
नेतृत्वाविषयी स्वामी विवेकानंद यांचा उपदेश पंतप्रधानांनी युवकांसमोर केला विशद
युवकांना उत्तम शैक्षणिक आणि उद्योजकता संधी देण्यासाठी कार्यरत असल्याचे पंतप्रधानांचे प्रतिपादन
नेतृत्वाविषयी स्वामी विवेकानंदांचा उपदेश अनुसरण्याचे आवाहन पंतप्रधान नरेंद्र मोदी यांनी देशातल्या युवकांना केले आहे. दुसऱ्या राष्ट्रीय युवा संसद महोत्सवाच्या समारोप कार्यक्रमाला ते आज संबोधित करत होते. व्यक्ती विकास ते संस्था उभारणी आणि संस्था उभारणी ते व्यक्ती विकास हे सदाचारी चक्र सुरु करण्यासाठी स्वामीजींचे योगदान त्यांनी विशद केले.
स्वामी विवेकानंद यांच्या सहवासात आलेल्या व्यक्तींनी संस्थांची निर्मिती केली आणि त्यांनी संस्था उभारणाऱ्या नव्या व्यक्तींना घडवले. यामुळे व्यक्ती विकास ते संस्था उभारणी असे सदाचाराचे चक्र सुरु झाले, असे पंतप्रधान म्हणाले. व्यक्ती कंपनीची उभारणी करते आणि कंपनीची परिसंस्था अनेक प्रतिभावान व्यक्तींचा उदय घडवते आणि या व्यक्ती त्यांच्या काळात नव्या कंपन्या घडवतात असे त्यांनी सांगितले.
राष्ट्रीय शैक्षणिक धोरणात उपलब्ध असलेल्या लवचिकतेचा आणि कल्पक शिक्षण प्रारुपाचा लाभ घेण्याचे आवाहन त्यांनी युवकांना केले.
युवकांच्या आशा आकांक्षा, कौशल्ये आणि त्यांची पसंती यांना प्राधान्य देत उत्तम व्यक्ती घडवण्याचा या धोरणाचा उद्देश असल्याचे ते म्हणाले. युवकांना उत्तम शैक्षणिक आणि उद्योजकता संधी उपलब्ध करून देण्यात येत आहेत यावर त्यांनी भर दिला. देशात परिसंस्था निर्माण करण्याचा प्रयत्न सुरु असून या परीसंस्था अभावी आपल्या युवकांना अनेकदा परक्या देशाकडे पाहणे भाग पडत होते असे ते म्हणाले.
आत्मविश्वास, निर्मळ मन, निडर वृत्ती आणि साहसी असलेला युवक देशाचा पाया असल्याचे स्वामी विवेकानंद यांनीच जाणले यावर पंतप्रधानांनी भर दिला. युवकांसाठी स्वामी विवेकानंद यांनी दिलेले मूलमंत्र त्यांनी सांगितले. शारीरिक तंदुरुस्तीसाठी ‘लोखंडासारखे बलवान स्नायू आणि पोलादासारख्या नसा’ हा मंत्र त्यांनी अधोरेखित केला. केंद्र सरकार ‘फिट इंडिया’ मोहीम, योग यांना प्रोत्साहन आणि क्रीडा क्षेत्रासाठी आधुनिक सुविधा पुरवत आहे. व्यक्तिमत्व विकासासाठी ‘स्वतःवर विश्वास ठेवा’ नेतृत्व आणि संघटन कार्यासाठी स्वामीजींनी ‘सर्वावर विश्वास ठेवा ‘ असा संदेश दिला आहे.
युवा व्यवहार आणि क्रीडा मंत्रालय
केंद्रीय मंत्री श्रीपाद नाईक यांच्याकडून फाळफेक  स्पर्धांच्या लोकप्रियतेसाठी अखिल भारतीय डार्ट संघटना करत असलेल्या कार्याची प्रशंसा
गोवा राष्ट्रीय डार्ट स्पर्धेचा पारितोषक वितरण सोहळा श्रीपाद नाईक यांच्या हस्ते संपन्न
गोवा, 17 सप्टेंबर 2022
केंद्रीय पर्यटन आणि बंदरे, नौवहन आणि जलमार्ग राज्यमंत्री श्रीपाद नाईक यांनी अखिल भारतीय फाळफेक  संघटना देशात या क्रीडा प्रकाराच्या लोकप्रियतेसाठी करत असलेल्या प्रयत्नांची प्रशंसा केली. त्यांच्या हस्ते आज गोवा राष्ट्रीय डार्ट स्पर्धेचा पारितोषक वितरण सोहळा संपन्न झाला.
गोवा हे विविध क्रीडा स्पर्धांच्या आयोजनासाठी नावारुपाला येत आहे, असे श्रीपाद नाईक म्हणाले. श्री नाईक गोवा ऑलिम्पिक संघटनेचे अध्यक्षही आहेत. गोव्यात लुसिफोनिया खेळांचे यशस्वी आयोजन केले होते. तसेच पुढील वर्षी राष्ट्रीय क्रीडा स्पर्धांसाठी गोवा सज्ज आहे. नुकतंच पंतप्रधानांच्या नेतृत्वाखालील केंद्रीय मंत्रीमंडळाने नवी मुंबई, गोवा आणि भूवनेश्वर येथे 17 वर्षांखालील मुलींची विश्वचषक स्पर्धा  आयोजनास मंजूरी दिली आहे.
अखिल भारतीय डार्ट संघटना क्लब, शालेय, कार्पोरेट, राज्य, विभागीय आणि राष्ट्रीय पातळीवर खेळाच्या लोकप्रियतेसाठी चांगले प्रयत्न करत असल्याचे नाईक म्हणाले. तसेच भारत-पाकिस्तान मैत्री चषक, दक्षिण आशिया डार्ट चॅम्पियनशीप, आशिया डार्ट चॅम्पियनशीप आणि भारतीय खुली स्पर्धा आयोजनासाठी संघटनेला शुभेच्छा दिल्या.
पंतप्रधान नरेंद्र मोदी यांच्या नेतृत्वाखालील सरकारने क्रीडा विभागाच्या उन्नतीसाठी लक्ष घातले आहे. याच प्रयत्नांचा भाग म्हणून क्रीडा मंत्रालयाला अर्थसंकल्पात 3062.60 कोटी रुपयांची तरतदू केली आहे, अशी माहिती श्रीपाद नाईक यांनी दिली.
आगामी आशिया पॅसिफिक डार्ट चषक तैपई येथे तर विश्वचषक-2023 चे आयोजन डेन्मार्क येथे करण्यात येणार आहे.PIB Panaji | GKS/S.Thakur/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 72
पंतप्रधान कार्यालय
अभियंता दिनानिमित्त पंतप्रधानांनी अभियंत्यांना दिल्या शुभेच्छा; एम. विश्वेश्वरय्या यांच्या जयंतीनिमित्त पंतप्रधानांनी वाहिली आदरांजली
नवी दिल्ली, 15 सप्टेंबर 2019
अभियंता दिनानिमित्त पंतप्रधान नरेंद्र मोदी यांनी अभियंत्यांना शुभेच्छा दिल्या आहेत. एम. विश्वेश्वरय्या यांच्या जयंतीनिमित्त पंतप्रधानांनी त्यांना आदरांजली वाहिली.
“कठोर परिश्रम आणि दृढनिश्चय म्हणजे अभियंता. त्यांच्या अभिनवतेशिवाय, उमेदीशिवाय मानवी प्रगती अधुरी ठरेल. अभियंता दिनानिमित्त शुभेच्छा आणि कठोर परिश्रम करणाऱ्या सर्व अभियंत्यांना शुभेच्छा. आदर्श अभियंते सर एम विश्वेश्वरय्या यांच्या जयंतीनिमित्त त्यांना आदरांजली.” असे पंतप्रधानांनी म्हटले आहे.
B.Gokhale/S.Kakade/P.Malandkar
(Visitor Counter : 66
कृषी मंत्रालय
2020-21 खरीप विपणन हंगामात किमान हमी भावानुसार झालेले खरेदी व्यवहार
यंदाच्या 2020-21वर्षाच्या सुरू असलेल्या खरीप विपणन हंगामात सरकार शेतकऱ्यांकडून मोठ्या प्रमाणात किमान हमी भावाने धान्य खरेदी करत आहे.
वर्ष 2020-21 च्या या हंगामात पंजाब, हरियाणा, उत्तर प्रदेश, तेलंगण, उत्तराखंड, तामिळनाडू, चंदीगढ, जम्मू आणि काश्मीर, केरळ, गुजरात आणि आंध्रप्रदेश या राज्ये आणि केंद्रशासित प्रदेशात धान खरेदी सुरळीतपणे सुरु असून आतापर्यंत 243.13 लाख मेट्रिक टन इतकी खरेदी 06.11.2020 पर्यंत झाली आहे. गेल्यावर्षी याच काळात 203.60 लाख मेट्रिक टन इतकी खरेदी झाली असल्याने यात 19.42% नी वाढ झाली आहे. एकूण 243.13 लाख मेट्रिक टन खरेदीपैकी 171.09 लाख मेट्रिक टन खरेदी एकट्या पंजाबमधून झाली असून ती एकूण खरेदीच्या 70.37% इतकी आहे.
आतापर्यंत 45902.32 कोटी रुपयांची धानखरेदी किमान हमीभावानुसार झाली असून त्याचा लाभ 20.51 लाख शेतकऱ्यांना झाला आहे.
त्याचप्रमाणे राज्यांकडून आलेल्या प्रस्तावांनुसार या खरीप विपणन हंगामात 45.10 लाख मेट्रिक टन डाळी आणि तेलबियांची खरेदी करण्यासाठी तामिळनाडू कर्नाटक, महाराष्ट्र, तेलंगण, गुजरात, हरियाणा, उत्तर प्रदेश, ओडिशा, राजस्थान आणि आंध्रप्रदेश या राज्यांना किमान समर्थ मुल्यानुसार परवानगी दिली आहे. तसेच 1.23 लाख मेट्रिक टन खोबरे  खरेदी करण्याची परवानगी आंध्रप्रदेश, कर्नाटक, तामिळनाडू आणि केरळ या राज्यांना देखील दिली आहे. इतर राज्ये/केंद्रशासित प्रदेशांना देखील त्या त्या राज्यांतून प्रस्ताव आल्यानंतर तेथील नोंदणी केलेल्या शेतकऱ्यांकडून डाळी,तेलबिया आणि सुके खोबरे यांच्या खरेदीसाठी परवानगी देण्यात येईल, जेणेकरून वाजवी सरासरी दर्जाच्या धान्याची खरेदी वर्ष 2020-21 साठी करता येईल, जर त्यांची बाजारपेठेतील किंमत किमान हमीभावापेक्षा कमी असेल तर सरकारच्या नोडल संस्था, राज्यांनी निर्देशित केलेल्या संस्थांमार्फत त्याची खरेदी करण्यात येईल.
6 नोव्हेंबरपर्यंत अशा सरकारी नोडल संस्थांनी 31927.09 मेट्रीक टन मूग, उडीद, शेंगदाणे, आणि सोयाबीन यांची किमान हमीभावानुसार 171.25 कोटी रुपयांची खरेदी केली आहे, ज्याचा लाभ तामिळनाडू, महाराष्ट्र, गुजरात, हरियाणा आणि राजस्थान येथील 18886 शेतकऱ्यांना झाला असून गेल्या वर्षी ही खरेदी 16633.39 मेट्रिक टन इतकी होती ,यंदाच्या वर्षी डाळी आणि तेलबिया यातील 91.95% वाढ झाली आहे.
त्याचप्रमाणे 06.11.2020 पर्यंत 5089 मेट्रीक टन सुके खोबऱ्याची 52.40 कोटी रुपयांची खरेदी किमान हमीभावानुसार झाली असून त्याचा लाभ कर्नाटक आणि तामिळनाडू राज्यातील 3961 शेतकऱ्यांना झाला आहे, तर गतवर्षी 293.34 मेट्रिक टन खोबऱ्याची खरेदी झाली होती. खोबरे आणि उडीद यांचे दर उत्पादनाचे प्रमाण अधिक असणाऱ्या राज्यांत किमान हमी भावापेक्षा जास्त आहेत. विविध राज्ये खरीप हंगामातील डाळी आणि तेलबियांच्या बाजारातील आगमनानुसार राज्यात खरेदीसाठी तारीख निश्चित करत आहेत.
पंजाब, हरियाणा, राजस्थान, मध्यप्रदेश,तेलंगण आंध्रप्रदेश महाराष्ट्र आणि गुजरात या राज्यांत कापूस खरेदी किमान हमीभावानुसार सुरळीत सुरू आहे. 06 नोव्हेंबरपर्यंत 2859.25 कोटी रुपये किमतीच्या 988719 कापसाच्या गासड्यांची विक्री झाली असून, 190910 शेतकऱ्यांना याचा लाभ झाला आहे.
राष्ट्रपती कार्यालय
केनियाच्या सर्वोच्च न्यायालयाच्या शिष्टमंडळानं राष्ट्रपतींची घेतली भेट
केनियाच्या सर्वोच्च न्यायालयाच्या सरन्यायाधीश, न्यायमुर्ती मार्था के कुमे यांच्या नेतृत्वाखालील केनियाच्या सर्वोच्च न्यायालयाच्या शिष्टमंडळाने आज  रोजी राष्ट्रपती द्रौपदी मुर्मू यांची राष्ट्रपती भवनात भेट घेतली.
केनिया बरोबर भारताचे अनेक शतकांपासुनचे मैत्रीपूर्ण संबंध आहेत, असं राष्ट्रपती या शिष्टमंडळाचं स्वागत करताना म्हणाल्या. केनियाच्या विकासात भागिदार असल्याचा भारताला सार्थ अभिमान आहे.केनियामध्ये आलेल्या नवीन सरकारसोबत उच्चस्तरीय राजकीय संबंध वृद्धींगत करण्याची परंपरा कायम ठेवायला भारत उत्सुक आहे. द्विपक्षीय व्यापार संबंध अधिक दृढ करण्यासाठी दोन्ही देशांनी एकत्र काम केले पाहिजे, असं राष्टपती म्हणाल्या.
न्यायमूर्ती कूमे केनियाच्या सर्वोच्च न्यायालयाच्या पहिल्या महिला मुख्य न्यायाधीश आहेत. केनियामध्ये सर्वांसाठी न्याय सुलभ करण्यासाठी आणि महिलांचे सक्षमीकरण करण्यासाठी त्यांनी केलेल्या प्रयत्नांची राष्ट्रपतींनी प्रशंसा केली.
सांस्कृतिक मंत्रालय
सांस्कृतिक मंत्रालयाच्या संगीत नाटक अकादमीच्या वतीने 19 आणि 20 नोव्हेंबर रोजी इंडिया गेट येथे सांस्कृतिक कार्यक्रमाचे आयोजन
भारत सरकारच्या सांस्कृतिक मंत्रालयाच्या संगीत नाटक अकादमीच्या वतीने 19 आणि 20 नोव्हेंबर 2022 रोजी, नवी दिल्लीतील इंडिया गेट लॉन्स येथे विविध सांस्कृतिक कार्यक्रमांचे आयोजन करण्यात आले आहे.
19 नोव्हेंबर रोजी चेंडा मेलम, कथ्थक नृत्य, कठपुतळी बाहुल्यांचे प्रयोग , मणिपुरी नृत्य आणि 20 नोव्हेंबर रोजी ओडिसी नृत्य आणि कथ्थक नृत्य हे कार्यक्रम सादर केले जाणार आहेत. सांस्कृतिक कार्यक्रम संध्याकाळी 6 वाजल्यापासून सुरु होतील.
19 आणि 20 नोव्हेंबर रोजी दिल्ली पंचवाद्य ट्रस्टतर्फे चेंडा मेलन सादर केले जाणार आहे. पंचारीमेलम हे तालवाद्य आहे, जे भारतातील केरळ राज्यातील मंदिर उत्सवादरम्यान सादर केले जाते.पंचारीमेलम , हा चेंडा मेलमचा एक प्रमुख प्रकार आहे , आणि क्षेत्रमवाद्यम  या प्रकारातील सर्वात प्रसिद्ध आणि लोकप्रिय आहे.चेंडा , इलाथालम आणि बेस चेंडा  सारख्या वाद्यांचा समावेश असलेले पंचारीमेलम, मध्य केरळमधील अनेक मंदिर उत्सवांमध्ये सादर केले जाते,तिथे ते अत्यंत शास्त्रीय पद्धतीने सादर केले जाते. उत्तर केरळ  आणि दक्षिण-मध्य केरळमध्ये  सूक्ष्म प्रादेशिक भिन्नता असतानाही, पंचारी पारंपारिकपणे सादर केली जाते.
कलाशिषचे विद्यार्थी कथ्थक नृत्य सादर करतील. ते रागभोपली, तीनतालमध्ये ओम नमःशिवाय सादर करतील त्यानंतर मूळतः पंडित विजय शंकर यांनी द्रुतीन ताल, रागजनसंमोहिनीवर नृत्य दिग्दर्शित केलेले तराणा सादर केले जाईल. सध्याच्या सादरीकरणाचे नृत्यदिग्दर्शन आसावरी पवार यांनी केले आहे.
19 नोव्हेंबरला मोहम्मद शमीम आणि समूहाचा तर 20 नोव्हेंबरला कलाबाज समूहाचा कठपुतळी बाहुल्यांचा प्रयोग होईल.
मणिपुरी नृत्य पंथोईबी जागोईमारूप च्या वतीने आणि ओडिसी नृत्य संचारी फाउंडेशनतर्फे सादर केले जाईल. 20 नोव्हेंबर रोजी रुद्राक्षद्वारे कथ्थक नृत्य सादर केले जाईल.
हे इथे नमूद करावे लागेल की, 8 सप्टेंबर 2022 रोजी माननीय पंतप्रधान नरेंद्र मोदी यांच्या हस्ते सेंट्रल व्हिस्टाच्या उद्घाटनानंतर, सांस्कृतिक मंत्रालयाने वारंवार महात्मा गांधी, गुरुदेव रवींद्रनाथ टागोर आणि राजा राम मोहन रॉय यांच्या स्मरणार्थ कार्यक्रमांचे आयोजन केले आहे. नेताजी सुभाषचंद्र बोस यांच्यासारख्या महान स्वातंत्र्यसैनिकांपासून ते महिला सक्षमीकरण आणि सायबर गुन्ह्यांपर्यंत अनेक सामाजिक समस्या आणि विषयांशी निगडित कार्यक्रमांचा यात समावेश आहे. या कार्यक्रमांना विनामूल्य उपस्थित राहण्यासाठी आणि नव्या भारताच्या उदयोन्मुख परिदृश्याचे साक्षीदार होण्यासाठी सर्व अभ्यागतांचे स्वागत आहे.
आरोग्य आणि कुटुंब कल्याण मंत्रालय
कोविड आजारातून सात लाखाहून जास्त जण बरे झाले
2.46% सहित जागतिक स्तरावर मृत्युदर सर्वात कमी असलेल्या देशांपैकी भारत एक
नवी दिल्ली, 20 जुलै 2020
देशात कोविड मुळे होणाऱ्या मृत्यूचा दर सतत कमी होत आहे. आता तो 2.46 टक्क्यांवर आला आहे. जागतिक स्तरावर सर्वात कमी मृत्युदर असलेल्या देशांमध्ये भारताचा क्रमांक लागतो. आधारभूत वैद्यकीय नियमावलीच्या आधारे मध्यम आणि गंभीर स्वरूपाच्या रुग्णांमध्ये उत्तमपणे राबवण्यात आलेल्या प्रभावी वैद्यकीय व्यवस्थापना मुळे रुग्णांच्या बरे होण्याचा दर वाढत आहे. कोविड रोगाच्या उपचारांमध्ये केंद्र सरकार सर्व राज्य तसेच केंद्रशासित प्रदेशांच्या सरकारांना सतत पाठिंबा आणि मदत देत आहे. यासाठी अखिल भारतीय वैद्यकीय संशोधन संस्थेने 'e-ICU' कार्यक्रम सुरू केला आहे. मृत्यूदर कमी करण्यासाठी आखलेल्या या कार्यक्रमाचा लाभ अखिल भारतीय वैद्यकीय संशोधन संस्थेने देशभरातल्या अकरा राज्यातल्या 43 मोठ्या रुग्णालयांना दिला आहे. यामध्ये अनेक क्षेत्रांमधले वैद्यकीय तज्ञ अतिदक्षता विभागातल्या गंभीर रुग्णांच्या वैद्यकीय व्यवस्थापनासाठी सल्ला देतात. तसेच सर्व डॉक्टरांना आपापले अनुभव सांगून त्यांच्यावर चर्चा करण्याची संधी मिळते. यामुळे या रुग्णालयांची गंभीर आजारी असलेल्या रुग्णांच्या उपचाराची क्षमता वाढली आहे.
कोविडने आजारी असलेले सात लाखाहून जास्त लोक आतापर्यंत बरे झाले असून त्यांना रुग्णालयातून घरी सोडले आहे. त्यामुळे कोविडचे सक्रीय रुग्ण आणि बरे झालेल्या रुग्णां मधला फरक [3,09,627] वाढत चालला आहे. 22,664 रुग्ण गेल्या 24 तासात बरे झाले आहेत. बरे होण्याचा दर सध्या 62.62 टक्के आहे.
सध्या सक्रिय असलेल्या या 3,90,459 रुग्णांना रुग्णालयात तसेच घरी असलेल्या विलगीकरण कक्षात वैद्यकीय सुविधा पुरवल्या जात आहेत.
कोविड-19 संबंधातल्या अधिकृत आणि अद्ययावत माहितीसाठी तसेच तांत्रिक अडचणी, मार्गदर्शन आणि सूचनांसाठी कृपया नियमितपणे खालील संकेतस्थळाला भेट द्या- https://www.mohfw.gov.in/ आणि @MoHFW_INDIA.
कोविड-19 च्या संबंधात तांत्रिक शंकां निरसनासाठी technicalquery.covid19[at]gov[dot]in आणि इतर प्रश्नांसाठी ncov2019[at]gov[dot]in आणि @CovidIndiaSeva. इथे संपर्क करा.
कोविडसंबंधात कुठल्याही प्रश्नासाठी आरोग्य व कुटुंब कल्याण मंत्रालयाला खालील हेल्पलाईन नंबर वर फोन करा +91-11-23978046 or 1075 .
राज्यांच्या हेल्पलाईन नंबर्स ची यादी इथे पाहता येईल https://www.mohfw.gov.in/pdf/coronvavirushelplinenumber.pdf
M.Chopade/U.Raikar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान 23 ऑक्टोबर रोजी आत्मनिर्भर भारत स्वयंपूर्ण गोवा कार्यक्रमाचे लाभार्थी आणि भागधारकांशी साधणार संवाद
नवी दिल्ली, 22 ऑक्टोबर 2021
पंतप्रधान श्री नरेंद्र मोदी 23 ऑक्टोबर 2021 रोजी सकाळी 11 वाजता दूरदृश्य प्रणालीच्या माध्यमातून,आत्मनिर्भर भारत स्वयंपूर्ण गोवा कार्यक्रमाच्या लाभार्थी आणि भागधारकांशी संवाद साधणार आहेत. हा संवाद साधल्यानंतर या कार्यक्रमात ते भाषण करणार आहेत.
पंतप्रधानांच्या संकल्पनेतील 'आत्मनिर्भर भारत ' साकारण्यासाठी त्यांनी केलेल्या आवाहनापासून प्रेरणा घेऊन 1 ऑक्टोबर 2020 रोजी स्वयंपूर्ण गोवा हा उपक्रम सुरु करण्यात आला. या कार्यक्रमाअंतर्गत, राज्य सरकारच्या अधिकाऱ्याची 'स्वयंपूर्णा मित्र' म्हणून नियुक्ती केली जाते. हा स्वयंपूर्ण मित्र नेमून दिलेल्या पंचायत किंवा नगरपालिकेला भेट देतो, लोकांशी संवाद साधतो, अनेक सरकारी विभागांशी समन्वय साधतो आणि पात्र लाभार्थ्यांना विविध सरकारी योजना आणि या योजनांचे लाभ उपलब्ध होत आहेत हे सुनिश्चित करतो.
यावेळी गोव्याचे मुख्यमंत्री श्री प्रमोद सावंत उपस्थित राहणार आहेत.
Jaydevi PS/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्यावत माहिती
राज्ये आणि केन्द्र शासित प्रदेशांना सुमारे 199.01 कोटी लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 7.06 कोटींपेक्षा अधिक लसीच्या न वापरलेल्या उपयोगी मात्रा, शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,99,01,83,135
|
|
BALANCE AVAILABLE
|
|
7,06,40,310
केंद्र सरकारने सुमारे 199.01  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
7.06  कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.